पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ़ में कांग्रेस की पोस्टर लेडी कही जाने वाली बल्दी बाई का 92 साल की उम्र में गुरुवार सुबह करीब 8 बजे हार्ट अटैक से निधन हो गया। वह एक दिन पहले ही मंगलवार शाम कोरोना को मात देकर अपने गृहग्राम गरियाबंद के कुल्हाड़ीघाट लौटी थीं। 80 के दशक में पूर्व प्रधानमंत्री राजीव गांधी को कंदमूल खिलाने के बाद वह चर्चा में आई थीं। पूर्व प्रधानमंत्री उनके गांव में घर पर मिलने के लिए गए थे।
10 दिन में कोरोना को मात देकर लौटी थीं घर
मैनपुर विकासखंड के ग्राम कुल्हाड़ीघाट की रहने वाली बल्दी बाई की तबीयत बिगड़ने पर 25 अप्रैल को उनका एंटीजन टेस्ट किया गया था। इसमें उनकी रिपोर्ट पॉजिटिव आई थी। उनमें सामान्य सर्दी-बुखार के लक्षण थे। जानकारी मिलने पर प्रशासन ने उन्हें रायपुर स्थित अंबेडकर अस्पताल में भर्ती कराया था। उनकी तबीयत को लेकर मुख्यमंत्री भूपेश बघेल ने भी बेहतर उपचार के निर्देश दिए थे। इसके बाद बुधवार को वह ठीक हो गई थीं।
92 साल की दादी ने दी कोरोना को मात:पूर्व प्रधानमंत्री राजीव गांधी को कंदमूल खिलाने वाली बल्दी बाई स्वस्थ होकर घर लौंटी, 10 दिन पहले हुई थीं अस्पताल में भर्ती
CMHO ने बताया- हालत ठीक थी, मेडिकल चेकअप भी किया जा रहा था
CMHO डॉ. एन आर नवरत्न ने बताया कि मेकाहारा रायपुर में उनका कोविड-19 उपचार चल रहा था। रिपोर्ट नेगेटिव होने के बाद उन्हें बुधवार को डिस्चार्ज कर दिया गया। गरियाबंद जिला चिकित्सालय में भी उनका प्राथमिक चेकअप किया गया था। घर पहुंचने पर भी टीम ने उनकी जांच की थी। उनकी स्थिति सामान्य थी। सुबह करीब 8 बजे उनकी तबीयत खराब हुई और कार्डियक अरेस्ट के कारण उनकी मौत हो गई।
कोरोना से छत्तीसगढ़ कांग्रेस महासचिव की मौत:बस्तर टाइगर शहीद महेंद्र कर्मा के बेटे दीपक कर्मा का निधन; रायपुर के एक प्राइवेट अस्पताल में चल रहा था इलाज
कांग्रेस की पोस्टर लेडी हैं बल्दी बाई, पूर्व प्रधानमंत्री पहुंचे थे घर
बल्दी बाई कांग्रेस की पोस्टर लेडी हैं। उनके घर साल 1985 में पूर्व प्रधानमंत्री राजीव गांधी अपनी पत्नी सोनिया गांधी के साथ पहुंचे थे। उन्होंने राजीव गांधी को कंदमूल भी खिलाए। पूर्व प्रधानमंत्री राजीव गांधी ने उनके गांव को गोद लिया था। आदिवासी समुदाय से आने वाली बल्दी बाई जिला मुख्यालय गरियाबंद से 75 किमी दूर स्थित गांव कुल्हाड़ी घाट में रहती थीं। 2 महीने पहले PCC चीफ मोहन मरकाम भी उनके घर पहुंचे थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn